АҞӘА, рашәара 27 - Sputnik. Апассаџьыртә ҳаирплан Ан-24 авиаеилахәыра "Ангара" иатәу, Нижнеангарск аҳаиртә баӷәазаҿы итәар акәхеит ҳәа аанацҳауеит РИА Новости.
Ареспубликатә АҶА адыррақәа рыла аҳаирплан иҭан 46-ҩык ауааԥсыра.
Ҩыџьа аԥрыҩцәа аҭыԥ аҿы иҭахеит, 44 –ҩык еиқәырхоуп, 7 –ҩык амедицинатә усҳәарҭақәа рахь инагоуп.
Аԥшьаша ашьыжь аҳаирплан Ан-24 Нижнеангарск ишьҭыԥрааит Улан-Удеҟа ицаразы. Ашьҭыԥраараан аматорқәа руак аусура иаҟәыҵит. Аекипаж абаӷәазахь ихынҳәырц аӡбра рыдыркылеит.
"Аҳаирплан атәара-шьҭыԥрааратә цәаҳәа иахысит, ахыбра иааханы амца акит", - иҳәеит Буриатиа ахада ипресс-маӡаныҟәгаҩ Алексеи Фишев.
Ахҭыс инадҳәаланы ашьаусҭҵаара хацыркуп.